text: Esbjerg får et streetmekka
  11 marts 2014 kl. 19.02
  Esbjerg bliver en af tre byer, der i de kommende år får et streetmekka. Det er grunden hvor den gamle DSB-remise ligger, der er udset til at blive et mekka.
  Det er et partnerskab mellem GAME, Realdania, TrygFonden og Nordea-fonden der støtter projektet. I alt kan Esbjerg Kommune se frem til at modtage 11 millioner kroner til at realisere streetmekkaet.
  Det er planen, at Esbjerg skal være den første af tre byer hvor GAME StreetMekka åbner. Det kommer til at ske i efteråret 2015.
  Den gamle remise-grund skal forvandles til et asfalteret gaderum under tag, med udendørs arealer til skaterne. Der bliver lavet faciliteter til streetbaset, gadefodbold, parkourm, skateboarding og hip-hop dans.
  Hvilke to andre byer der skal have streetmekka, er endnu ikke afgjort.
  Læs mere om det kommende streetmekka her.
  